**აჭარის ავტონომიური რესპუბლიკის 2024-2027 წლების**

**პრიორიტეტები**

აჭარის ავტონომიური რესპუბლიკის მთავრობის მიერ გატარებული სოციალურ-ეკონომიკური პოლიტიკის შედეგად უნდა შეიქმნას თავისუფალი, ერთიანი, დემოკრატიული, სამართლიანი, ადამიანის განვითარებისა და საქმიანობის თავისუფლებაზე დაფუძნებული სახელმწიფოს მშენებლობაში რეგიონის სრულფასოვანი მონაწილეობის წინაპირობები. ცენტრალურ ხელისუფლებასთან სრული კოორდინაციით, აჭარის ავტონომიურმა რესპუბლიკამ თავისი წვლილი უნდა შეიტანოს ქვეყნის განვითარებაში.

ამ მიზნის მისაღწევად რეგიონის განვითარების სამთავრობო ხედვა ეფუძნება შემდეგ პრინციპებს:

* ადამიანზე ორიენტირებული გარემოს შექმნა, სადაც დაცული იქნება სიცოცხლის უფლება, თავისუფლება, სიტყვის თავისუფლება, თვითრეალიზაციის საშუალება;
* ეკონომიკის ზრდა, რომელიც აისახება თითოეულ ოჯახზე, რათა ის საგრძნობი გახდეს თითოეული მოქალაქისათვის;
* ტურიზმის პრიორიტეტული განვითარება, რაც გულისხმობს რეგიონის პოტენციალის სრულ გამოყენებას, რათა წელიწადის ოთხივე სეზონზე აჭარა იყოს ტურისტულად მიმზიდველი;
* ახალგაზრდების ჩართულობის გაძლიერება, მათი ნოვატორული იდეების, ენერგიის კონსოლიდაცია რეგიონის და ქვეყნის საკეთილდღეოდ;
* მაღალმთიანი აჭარის გაძლიერება, მასშტაბური ინფრასტრუქტურული პროექტების განხორციელება.

წინამდებარე დოკუმენტი წარმოადგენს აჭარის ავტონომიური რესპუბლიკის საშუალოვადიან კონცეფციას, რომლის მიხედვით განსაზღვრულია მთავრობის საქმიანობის პრიორიტეტული მიმართულებები:

* საქართველოს კანონმდებლობით დადგენილი წესით საბიუჯეტო პოლიტიკის განსაზღვრა და განხორციელება;
* ინკლუზიური ეკონომიკური ზრდა და დასაქმების ხელშეწყობა, რომელიც გულისხმობს ეკონომიკის დივერსიფიცირებას კონკურენტუნარიანი სფეროების მხარდაჭერის გზით, რაც განაპირობებს ღირებულებათა ჯაჭვის შექმნას;
* აქტიური საპრივატიზაციო პოლიტიკის გატარება და აქტივების ეკონომიკაში ჩართვის მაქსიმალური უზრუნველყოფა საპრივატიზებო ქონების ტურიზმის სხვადასხვა მიმართულებისა და ეკონომიკის ყველა სფეროსთვის შეთავაზების გზით;
* აჭარის საინვესტიციო პოტენციალის მიზნობრივი მარკეტინგი, კონკრეტული საინვესტიციო პროექტების შემუშავება და პოტენციური ინვესტორებისათვის შეთავაზება;
* აჭარის ავტონომიური რესპუბლიკის ქონების მართვისა და განკარგვის ეფექტიანობის ამაღლება, ქონების მართვის პროგრამული უზრუნველყოფის დანერგვა, ინფორმაციის ვებ სივრცეში ხელმისაწვდომობა;

გარემოსა და ბუნებრივი რესურსების დაცვა, მოსახლეობის ეკოლოგიური უსაფრთხოების სფეროს კონტროლი და ზედამხედველობა, გარემოს ინტეგრირებული მართვის ხელშეწყობა, გეოლოგიური მონიტორინგი, საზოგადოების ეკოლოგიური ცნობიერების ამაღლება, გარემოს დაცვის სფეროსთან დაკავშირებულ საკითხებზე სხვადასხვა ადგილობრივ და საერთაშორისო სამთავრობო და არასამთავრობო ორგანიზაციებთან თანამშრომლობა. შავი ზღვის ქ. ბათუმის სანაპირო ზოლის შენარჩუნება.

* ტყეების მდგრადი მართვა, ტყის ბუნებრივი და ანთროპოგენული ზემოქმედებისაგან დაცვა, ტყის სანიტარული მდგომარეობის გაუმჯობესება და ბიომრავალფეროვნების შენარჩუნება, ტყის აღდგენა, ტყის რესურსების ეფექტიანი გამოყენება, ტყის რესურსებით სარგებლობისა და სატყეო სექტორის მართვის საკითხებთან დაკავშირებით მოსახლეობის ცნობიერების ამაღლება;
* რეგიონის მდგრადი და ჰარმონიული განვითარების უზრუნველსაყოფად ერთ-ერთ მნიშვნელოვან საკითხს წარმოადგენს გამართული ინფრასტრუქტურის შექმნა, მოვლა და მისი განვითარება. გამართული საგზაო, ნაპირდაცვითი, საინჟინრო-კომუნალური ინფრასტრუქტურის შექმნისადმი ხელშეწყობა დარგში სახელმწიფო პოლიტიკის გატარების მნიშვნელოვან პრიორიტეტს წარმოადგენს;
* ქალაქ ბათუმის ფუნქციონალური და ეკონომიკური პროფილის გაძლიერების პარალელურად მაქსიმალური აქცენტი მუნიციპალიტეტების და მაღალმთიანი აჭარის განვითარებაზე გაკეთდება. მაღალმთიან რეგიონში ინფრასტრუქტურული პროექტების ინტენსიური განხორციელება გააქტიურებს ეკონომიკურ პროცესებს, რაც სოფლის მდგრადი განვითარების წინაპირობას შექმნის.
* რეგიონის ტურიზმისა და კურორტების განვითარების ხელშეწყობა, რეგიონის ტურისტული მიმართულებებისა და პროდუქტების გამრავალფეროვნება და რეგიონის ცნობადობის გაზრდა საერთაშორისო და შიდა ბაზარზე, ურთიერთთანამშრომლობითა და ინოვატორული ინიციატივებით პარტნიორებისა და დაინტერესებული პირების დახმარებით ხარისხის სტანდარტის ამაღლება. ახალი ტურისტული მიმართულებების - სპორტული, კულტურული, ხანდაზმულთა ტურიზმის და ეკოტურიზმის განვითარება, რაც გაზრდის ტურისტულ ნაკადებს რეგიონში;
* ზოგადი, პროფესიული და უმაღლესი განათლების ხარისხის გაუმჯობესება, უწყვეტი განათლების ხელშეწყობა. ზოგადსაგანმანათლებლო დაწესებულებების მატერიალური ბაზის გაუმჯობესება. სკოლის შემდგომი ფორმალური განათლების ორიენტირება შრომის ბაზრის მოთხოვნებსა და რეგიონის საჭიროებებზე. განათლების ხელმისაწვდომობის გაზრდა სოციალურად დაუცველი და სპეციალური საგანმანათლებლო საჭიროებების მქონე პირებისათვის. უმაღლესი განათლებისა და სამეცნიერო კვლევების ხელშეწყობა;
* ახალგაზრდების ჩართულობა საზოგადოებრივ, კულტურულ და პოლიტიკურ ცხოვრებაში, რაც განავითარებს ახალგაზრდების მხრიდან ეკონომიკის სხვადასხვა დარგებში თვითრეალიზების შესაძლებლობებს. განხორციელდება პროექტები, რომელიც ახალგაზრდებს საშუალებას მისცემს მიიღონ მონაწილეობა უცხოეთის წამყვანი უნივერსიტეტების გაცვლით პროგრამებში, მოხდება მათი სტაჟირება საჯარო უწყებებში;
* აჭარის ტერიტორიაზე არსებული კულტურის ძეგლების დაცვა-შენარჩუნება. აჭარის მუზეუმებისა და გალერეების მოდერნიზება და მართვის წესებისა და რეგულაციების შემუშავება საერთაშორისო სტანდარტების მიხედვით. ფოლკლორის და ხალხური შემოქმედების ხელშეწყობა, შენარჩუნება და პოპულარიზაცია. სახვითი, გამოყენებითი და მულტიმედიური ხელოვნების ხელშეწყობა და მისი შემდგომი პოპულარიზაცია. სასცენო და სამუსიკო ხელოვნების განვითარების ხელშეწყობა. ხელოვნების და კულტურის სფეროში პროფესიული დონის ამაღლება და კვალიფიციური კადრების მომზადება. კულტურის დაწესებულებების ინფრასტრუქტურის გაუმჯობესება;
* ჯანსაღი ცხოვრების წესის პოპულარიზაცია და მასობრივ სპორტში მოქალაქეთა ჩართულობის გაზრდა. პროფესიული სპორტის მხარდაჭერა და სპორტული მიღწევების გაუმჯობესება. სპორტის ინფრასტრუქტურის რეაბილიტაცია და განვითარება;
* მოსახლეობის სხვადასხვა ჯგუფების, მათ შორის სოციალურად დაუცველი კატეგორიის მოსახლეობის სამედიცინო მომსახურებასთან დაკავშირებული იმ ფინანსური რისკებისაგან დაცვა, რომელიც ვერ იფარება სახელმწიფო ბიუჯეტით დაფინანსებული სამედიცინო პროგრამებით;
* ზოგიერთი სოციალური კატეგორიის მოსახლეობის სამედიცინო მომსახურების თანადაფინანსებისა და მოზრდილი მოსახლეობის რეაბილიტაციასთან დაკავშირებული ფინანსური რისკების დაცვა. სოფლებში სამედიცინო პერსონალის კადრების დამაგრების მიზნით მათი მატერიალური სტიმულირება. გარკვეული კატეგორიებისათვის სოციალური დახმარებების გაცემა, 18 წლამდე ასაკის ბავშვთა (მათ შორის შეზღუდული შესაძლებლობის სტატუსის მქონე ბავშვი), შეზღუდული შესაძლებლობის სტატუსის მქონე პირთა და ხანდაზმულთა სამედიცინო/სოციალური რეაბილიტაცია და ცხოვრების ხარისხის გაუმჯობესება. სოციალური და სტიქიის შედეგად დაზარალებული ოჯახების უსაფრთხო საცხოვრებლით უზრუნველყოფა;

- სოციალურად დაუცველ ფენებსა და დაავადების მაღალი რისკის მოსახლეობის ჯანმრთელობის მდგომარეობის გაუმჯობესება და ცხოვრების ჯანსაღი წესის დამკვიდრების ხელშეწყობა, დაავადებათა პრევენცია და კონტროლი;

- აჭარის ავტონომიურ რესპუბლიკაში დასაქმების სისტემისა და მექანიზმების განვითარების ხელშეწყობა, საზოგადოების სხვადასხვა ჯგუფის წევრების პროფესიული კვალიფიკაციის შეძენა/ამაღლება მათი დასაქმების ხელშეწყობის მიზნით;

- თანამედროვე აგროტექნოლოგიების დანერგვა, ადგილობრივი პროდუქციის წარმოების კონკურენტუნარიანობის გაზრდა, ნიადაგის პროდუქტიულობის ამაღლება, ერთეული სასოფლო–სამეურნეო სავარგულის რაციონალური გამოყენება, აგრარულ სფეროში დასაქმებულთა პრაქტიკული უნარ–ჩვევებისა და ცოდნის გაფართოება, სამელიორაციო სისტემების განვითარება, ადგილობრივად წარმოებული პროდუქციის რეალიზაციის ალტერნატიული სისტემების განვითარების ხელშეწყობა.

**გასული საბიუჯეტო წლის რესპუბლიკური ბიუჯეტის საბოლოო შედეგების ანალიზი**

აჭარის ავტონომიური რესპუბლიკის 2022 წლის რესპუბლიკური ბიუჯეტის შემოსულობების შესრულებამ 441 970,0 ათასი ლარი შეადგინა.

2022 წლის ავტონომიური რესპუბლიკის რესპუბლიკური ბიუჯეტის შემოსავლებმა 387 391,2 ათასი ლარი შეადგინა:

ავტონომიური რესპუბლიკის რესპუბლიკური ბიუჯეტის შემოსავლების ძირითადი ნაწილი მოდის გადასახადებზე, რომელიც მოიცავს მხოლოდ საშემოსავლო გადასახადს. საშემოსავლო გადასახადის ფაქტიურმა შესრულებამ 377 682,2 ათასი ლარი შეადგინა.

რესპუბლიკური ბიუჯეტის 2022 წლის სხვა შემოსავლების შესრულებამ შეადგინა 9 668,8 ათასი ლარი.

რესპუბლიკური ბიუჯეტის გრანტების სახით მიღებულმა შემოსავლებმა შეადგინა 40,2 ათასი ლარი.

არაფინანსური აქტივების კლებით (აქტივების გაყიდვა) რესპუბლიკურ ბიუჯეტში ჩაირიცხა 34 578,8 ათასი ლარი.

რესპუბლიკური ბიუჯეტის ვალდებულებების ზრდა შეადგენს 20 000,0 ათას ლარს.

**2022 წლის რესპუბლიკური ბიუჯეტით გამოყოფილი ასიგნებები სფეროების მიხედვით**

აღმასრულებელი და წარმომადგენლობითი ორგანოების საქმიანობის უზრუნველყოფა, ფინანსური და ფისკალური საქმიანობა, საგარეო ურთიერთობები, საერთო დანიშნულების მომსახურება, ვალთან დაკავშირებული ოპერაციები, სხვა არაკლასიფიცირებული საქმიანობა საერთო დანიშნულების სახელმწიფო მომსახურებაში 50 585,8 ათასი ლარი;

ფულადი ტრანსფერები მუნიციპალიტეტებში 135 152,3 ათასი ლარი;

ეკონომიკური საქმიანობა 78 885,6 ათასი ლარი.

გარემოს დაცვა 2 053,5 ათასი ლარი;

საბინაო-კომუნალური მეურნეობა 9 192,4 ათასი ლარი.

ჯანმრთელობის დაცვა 22 316,4 ათასი ლარი;

დასვენება, კულტურა და რელიგია 34 259,3 ათასი ლარი;

განათლება 46 824,6 ათასი ლარი;

სოციალური დაცვა 14 833,1 ათასი ლარი;

ვალდებულებების მომსახურება და დაფარვა 2 978,5 ათასი ლარი.

**მიმდინარე საბიუჯეტო წლის რესპუბლიკური ბიუჯეტის გადამუშავებული პროგნოზი**

2023 წლის ავტონომიური რესპუბლიკის რესპუბლიკური ბიუჯეტის შემოსულობები განისაზღვრა 560 189,4 ათასი ლარის ოდენობით.

2023 წლის რესპუბლიკური ბიუჯეტის გადასახადების საპროგნოზო მაჩვენებელი შეადგენს 460 000,0 ათას ლარს, რესპუბლიკურ ბიუჯეტში გადასახადების კუთხით ირიცხება მხოლოდ საშემოსავლო გადასახადი.

2023 წლის რესპუბლიკური ბიუჯეტის გრანტების საპროგნოზო მაჩვენებელი შეადგენს 288,7 ათას ლარს.

2023 წლის რესპუბლიკური ბიუჯეტის სხვა შემოსავლების საპროგნოზო მაჩვენებელი შეადგენს 19 485,0 ათას ლარს.

2023 წელს არაფინანსური აქტივების კლებიდან მისაღები სახსრების საპროგნოზო მოცულობა შეადგენს 80 415,7 ათას ლარს. აღნიშნული სახსრების მობილიზება განხორციელდება სახელმწიფო და რესპუბლიკური საკუთრების ქონების რეალიზაციიდან.

2023 წლის 1 იანვრისათვის არსებული ნაშთი გამოყენებული იქნა 40 400,0 ათასი ლარის ოდენობით.

2023 წელს ავტონომიური რესპუბლიკის რესპუბლიკური ბიუჯეტის ასიგნებები განისაზღვრა 600 589,4 ათასი ლარის ოდენობით. ადგილობრივი შემოსავლების რაციონალურად მართვის პირობებში შესაძლებელი გახდა დაფინანსებულიყო რეგიონისათვის ისეთი მნიშვნელოვანი პროექტები, როგორიცაა:

ტყის დაცვა, მოვლა და სატყეო-სამეურნეო ინფრასტრუქტურის გამართვა 2 093,2 ათასი ლარი;

პლაჟის ხელოვნური კვების სამუშაოები 4 901,8 ათასი ლარი;

საგზაო ინფრასტრუქტურის მშენებლობა, რეაბილიტაცია და მოვლა-შენახვა 62 482,5 ათასი ლარი;

განათლების, კულტურისა და სპორტის სფეროში განსახორციელებელი ინფრასტრუქტურული ღონისძიებები 40 707,2 ათასი ლარი;

უმაღლესი საგანმანათლებლო დაწესებულებების სამეცნიერო-კვლევითი საქმიანობის ხელშეწყობა და ინფრასტრუქტურის გაუმჯობესება 4 559,3 ათასი ლარი;

ჯანმრთელობის, სოციალური დაცვის, დასაქმებისა და დაავადებათა პრევენციის ღონისძიებები 35 194,4 ათასი ლარი;

სოფლის მეურნეობის ხელშეწყობისა და განვითარების ღონისძიებები 9 406,1 ათასი ლარი;

ტურიზმის განვითარების ხელშეწყობა 14 266,0 ათასი ლარი;

სპორტული ინფრასტრუქტურული პროექტების სამშენებლო, მშენებლობასთან დაკავშირებული მომსახურებების პროექტები 19 013,2 ათასი ლარი;

ქალაქმშენებლობითი და სივრცითი მოწყობის პროექტები 10 978,0 ათასი ლარი;

საინჟინრო და კომუნალური ინფრასტრუქტურა 4 500,0 ათასი ლარი;

ქალაქ ბათუმში, მეჯინისწყლის დასახლებაში ე.წ „ოცნების ქალაქი“-ს ტერიტორიაზე მრავალბინიანი საცხოვრებელი სახლების მშენებლობა სოციალური და სტიქიის შედეგად დაზარალებული ოჯახებისათვის 17 000,0 ათასი ლარი;

ადგილობრივ თვითმმართველ ერთეულებში განსახორციელებელი სოციალური და ინფრასტრუქტურული პროგრამები 209 350,0 ათასი ლარი;

**აჭარის ავტონომიური რესპუბლიკის 2024-2027 წლების რესპუბლიკური ბიუჯეტის მაჩვენებლები**

ა) შემოსულობები:

2024 წლისათვის ავტონომიური რესპუბლიკის რესპუბლიკური ბიუჯეტის საპროგნოზო მაჩვენებელი განისაზღვრა 634 100,0 ათასი ლარის ოდენობით, მათ შორის შემოსავლები შეადგენს 541 100,0 ათას ლარს. საშემოსავლო გადასახადის 2024 წლის საპროგნოზო მოცულობა შესაძლებელია განისაზღვროს 520 000,0 ათასი ლარით;

2025-2027 წლის საშემოსავლო გადასახადის პროგნოზი განისაზღვრა შესაბამისად 2025 წელს 590 000,0 ათასი ლარით, 2026 წელს 650 000,0 ათასი ლარით და 2027 წლისათვის 715 000,0 ათასი ლარის ოდენობით.

პოსტპანდემიურ პერიოდში სწრაფი და ეფექტური საინვესტიციო პოლიტიკა საშუალებას მოგვცემს გაიზარდოს ავტონომიური რესპუბლიკის შემოსავლები, გაუმჯობესდეს ეკონომიკური და სოციალური ფონი, შეიქმნას ახალი სამუშაო ადგილები, გაიზარდოს დასაქმებულთა რიცხოვნობა და გააქტიურდეს სამეწარმეო სექტორი.

2024 წელს სხვა შემოსავლების საპროგნოზო მაჩვენებელი განისაზღვრა 21 100,0 ათასი ლარით, დეპოზიტებსა და ანგარიშებზე დარიცხული პროცენტები, რენტა, საქონლისა და მომსახურების რეალიზაციის კუთხით მიღებული შემოსავლები, სანქციები (ჯარიმები და საურავები) და სხვა არაკლასიფიცირებული შემოსავლები.

არაფინანსური აქტივების კლების საპროგნოზო მაჩვენებელი 2024 წლისათვის განისაზღვრა 93 000,0 ათასი ლარის ოდენობით.

ბ) ფინანსური აქტივების შემცირების კუთხით (2024 წლისათვის არსებული ნაშთის გამოყენება) იგეგმება 66 000,0 ათასი ლარის გამოყენება.

გ) გადასახდელები:

2024 წლისათვის ავტონომიური რესპუბლიკის რესპუბლიკური ბიუჯეტის გადასახდელების საპროგნოზო მაჩვენებელი განისაზღვრა 700 100,0 ათასი ლარის ოდენობით.

2024 წლის რესპუბლიკური ბიუჯეტის გადასახდელები მხარჯავი დაწესებულებების მიხედვით შემდეგნაირად გადანაწილდა:

• აჭარის ავტონომიური რესპუბლიკის უმაღლესი საბჭო - 7 519,3 ათასი ლარი;

• აჭარის ავტონომიური რესპუბლიკის უმაღლესი საარჩევნო კომისია - 4 097,1 ათასი ლარი;

• აჭარის ავტონომიური რესპუბლიკის მთავრობა - 5 614,2 ათასი ლარი;

• აჭარის ავტონომიური რესპუბლიკის ფინანსთა და ეკონომიკის სამინისტრო - 139 763,9 ათასი ლარი;

• აჭარის ავტონომიური რესპუბლიკის განათლების, კულტურისა და სპორტის სამინისტრო - 132 121,8 ათასი ლარი;

• აჭარის ავტონომიური რესპუბლიკის ჯანმრთელობისა და სოციალური დაცვის სამინისტრო - 51 255,0 ათასი ლარი;

• აჭარის ავტონომიური რესპუბლიკის სოფლის მეურნეობის სამინისტრო - 31 044,9 ათასი ლარი;

• საერთო დანიშნულების რესპუბლიკური გადასახდელები- 328 683,8 ათასი ლარი.

|  |  |  |  |  |  |  |  |
| --- | --- | --- | --- | --- | --- | --- | --- |
| **აჭარის ავტონომიური რესპუბლიკის რესპუბლიკური ბიუჯეტის მაჩვენებლები** | | | | | | | |
| (ათასი ლარი) | | | | | | | |
| დასახელება | | 2022 წლის ფაქტი | 2023 წლის გეგმა | 2024 წლის გეგმა | 2025 წლის გეგმა | 2026 წლის გეგმა | 2027 წლის გეგმა |
|
| **შემოსავლები** | | **387 391.2** | **479 773.7** | **541 100.0** | **618 100.0** | **685 100.0** | **784 100.0** |
| გადასახადები | | 377 682.2 | 460 000.0 | 520 000.0 | 597 000.0 | 664 000.0 | 763 000.0 |
| გრანტები | | 40.2 | 288.7 | 0.0 | 0.0 | 0.0 | 0.0 |
| სხვა შემოსავლები | | 9 668.8 | 19 485.0 | 21 100.0 | 21 100.0 | 21 100.0 | 21 100.0 |
| **ხარჯები** | | **312 957.9** | **445 135.6** | **529 368.6** | **559 782.6** | **621 083.6** | **735 217.2** |
| შრომის ანაზღაურება | | 42 314.4 | 54 038.4 | 61 710.7 | 59 732.7 | 59 732.7 | 59 732.7 |
| საქონელი და მომსახურება | | 51 657.7 | 77 694.4 | 82 802.6 | 88 717.2 | 90 065.5 | 91 625.9 |
| პროცენტი | | 495.5 | 909.0 | 934.3 | 933.0 | 840.0 | 780.0 |
| სუბსიდიები | | 9 452.8 | 13 794.7 | 16 170.5 | 15 821.4 | 15 721.4 | 15 721.4 |
| გრანტები (გაცემული) | | 139 446.4 | 209 394.9 | 249 010.8 | 204 943.3 | 304 341.6 | 475 409.6 |
| სოციალური უზრუნველყოფა | | 26 932.5 | 30 780.3 | 39 856.6 | 39 869.1 | 42 767.1 | 45 650.7 |
| სხვა ხარჯები | | 42 658.7 | 58 524.1 | 78 883.2 | 149 765.9 | 107 615.3 | 46 296.9 |
| **საოპერაციო სალდო** | | **74 433.3** | **34 638.0** | **11 731.4** | **58 317.4** | **64 016.4** | **48 882.8** |
| **არაფინანსური აქტივების ცვლილება** | | **46 566.3** | **65 608.2** | **58 446.8** | **79 032.8** | **85 871.6** | **75 738.0** |
| ზრდა (შეძენა) | | 81 145.1 | 146 023.9 | 151 446.8 | 170 932.8 | 160 771.6 | 146 638.0 |
| კლება (გაყიდვა) | | 34 578.8 | 80 415.7 | 93 000.0 | 91 900.0 | 74 900.0 | 70 900.0 |
| **მთლიანი სალდო** | | **27 867.0** | **-30 970.2** | **-46 715.4** | **-20 715.3** | **-21 855.2** | **-26 855.2** |
| **ფინანსური აქტივების ცვლილება** | | **44 888.5** | **-40 400.0** | **-66 000.0** | **-40 000.0** | **-40 000.0** | **-45 000.0** |
| ზრდა | | 44 888.5 | 0.0 | 0.0 | 0.0 | 0.0 | 0.0 |
| ვალუტა, დეპოზიტები | | 44 888.5 | 0.0 | 0.0 | 0.0 | 0.0 | 0.0 |
| კლება | | 0.0 | 40 400.0 | 66 000.0 | 40 000.0 | 40 000.0 | 45 000.0 |
| ვალუტა, დეპოზიტები | |  | 40 400.0 | 66 000.0 | 40 000.0 | 40 000.0 | 45 000.0 |
| **ვალდებულებების ცვლილება** | | **17 021.5** | **-9 429.8** | **-19 284.6** | **-19 284.6** | **-18 144.8** | **-18 144.8** |
| ზრდა | | 20 000.0 | 0.0 | 0.0 | 0.0 | 0.0 | 0.0 |
| სესხები | | 20 000.0 | 0.0 | 0.0 | 0.0 | 0.0 | 0.0 |
| კლება | | 2 978.5 | 9 429.8 | 19 284.6 | 19 284.6 | 18 144.8 | 18 144.8 |
| სესხები | | 2 978.5 | 9 429.8 | 19 284.6 | 19 284.6 | 18 144.8 | 18 144.8 |
| **ბალანსი** | | **0.0** | **0.0** | **0.0** | **0.0** | **0.0** | **0.0** |
|  |  |  |  |  |  |  |  |
|  |  |  |  |  |  |  |  |
| **აჭარის ავტონომიური რესპუბლიკის რესპუბლიკური ბიუჯეტის შემოსულობები, გადასახდელები და ნაშთის ცვლილება** | | | | | | | |
|  | (ათასი ლარი) | | | | | | |
| დასახელება | | 2022 წლის ფაქტი | 2023 წლის გეგმა | 2024 წლის გეგმა | 2025 წლის გეგმა | 2026 წლის გეგმა | 2027 წლის გეგმა |
|
| **შემოსულობები** | | **441 970.0** | **560 189.4** | **634 100.0** | **710 000.0** | **760 000.0** | **855 000.0** |
| შემოსავლები | | 387 391.2 | 479 773.7 | 541 100.0 | 618 100.0 | 685 100.0 | 784 100.0 |
| არაფინანსური აქტივების კლება | | 34 578.8 | 80 415.7 | 93 000.0 | 91 900.0 | 74 900.0 | 70 900.0 |
| ფინანსური აქტივების კლება (ნაშთის გამოკლებით) | | 0.0 | 0.0 | 0.0 | 0.0 | 0.0 | 0.0 |
| **გადასახდელები** | | **397 081.5** | **600 589.4** | **700 100.0** | **750 000.0** | **800 000.0** | **900 000.0** |
| ხარჯები | | 312 957.9 | 445 135.6 | 529 368.6 | 559 782.6 | 621 083.6 | 735 217.2 |
| არაფინანსური აქტივების ზრდა | | 81 145.1 | 146 023.9 | 151 446.8 | 170 932.8 | 160 771.6 | 146 638.0 |
| ფინანსური აქტივების ზრდა (ნაშთის გამოკლებით) | | 0.0 | 0.0 | 0.0 | 0.0 | 0.0 | 0.0 |
| ვალდებულებების კლება | | 2 978.5 | 9 429.8 | 19 284.6 | 19 284.6 | 18 144.8 | 18 144.8 |
| **ნაშთის ცვლილება** | | **44 888.5** | **-40 400.0** | **-66 000.0** | **-32 000.0** | **-40 000.0** | **-45 000.0** |

|  |  |  |  |  |  |  |
| --- | --- | --- | --- | --- | --- | --- |
| აჭარის ავტონომიური რესპუბლიკის რესპუბლიკური ბიუჯეტის თითოეული მხარჯავი დაწესებულებისათვის 2024-2027 წლებში გასათვალისწინებელი ასიგნებების საორიენტაციო ზღვრული მოცულობა | | | | | | |
|  |  |  |  |  | (ათასი ლარი) | |
| # | დასახელება | დასაქმებულთა საორიენტაციო ზღვრული მოცულობა 2024 წლისათვის | 2024 წლისათვის ზღვრული მოცულობა | 2025 წლისათვის ზღვრული მოცულობა | 2026 წლისათვის ზღვრული მოცულობა | 2027 წლისათვის ზღვრული მოცულობა |
| 1 | აჭარის ავტონომიური რესპუბლიკის უმაღლესი საბჭო | 117 | 7 519.3 | 7 519.3 | 7 519.3 | 7 519.3 |
| 2 | აჭარის ავტონომიური რესპუბლიკის უმაღლესი საარჩევნო კომისია | 23 | 4 097.1 | 1 508.0 | 1 508.0 | 1 508.0 |
| 3 | აჭარის ავტონომიური რესპუბლიკის მთავრობა | 64 | 5 614.2 | 5 630.4 | 5 630.4 | 5 630.4 |
| 4 | აჭარის ავტონომიური რესპუბლიკის ფინანსთა და ეკონომიკის სამინისტრო | 292 | 139 763.9 | 158 903.0 | 150 755.4 | 138 410.4 |
| 5 | აჭარის ავტონომიური რესპუბლიკის განათლების, კულტურისა და სპორტის სამინისტრო | 2 378 | 132 121.8 | 137 672.2 | 137 687.1 | 137 709.5 |
| 6 | აჭარის ავტონომიური რესპუბლიკის ჯანმრთელობისა და სოციალური დაცვის სამინისტრო | 137 | 51 255.0 | 51 057.7 | 53 885.7 | 56 769.3 |
| 7 | აჭარის ავტონომიური რესპუბლიკის სოფლის მეურნეობის სამინისტრო | 313 | 31 044.9 | 31 807.3 | 31 026.0 | 29 666.3 |